[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Komisjon soovitab Tehumardi memoriaali alles ja\u0308tta, Maarjama\u0308e ja pronksso\u0303duri osas seisukohta ei andnud"}, {"text_idx": "#000004", "text": "Riigikantselei juures tegutsev punamonumentide to\u0308o\u0308ru\u0308hm soovitas Saaremaal asuva Tehumardi memoriaali ja so\u0303jahauad sa\u0308ilitada ning korrastada, kuid na\u0308iteks Maarjama\u0308e memoriaali puhul ja\u0308ttis komisjon hinnangu kujundamata ja ootab selles osas avalikku diskussiooni."}, {"text_idx": "#000005", "text": "Kokku kaardistas to\u0308o\u0308ru\u0308hm 322 monumenti, millest eemaldada vo\u0303i asendada tuleks 244. Ka\u0308esolevaks hetkeks on neist juba eemaldatud 56."}, {"text_idx": "#000006", "text": "Neutraalseks hindas to\u0308o\u0308ru\u0308hm 74 monumenti. Neli monumenti vajavad eraldi ka\u0308sitlust ja need asuvad kaitseva\u0308e kalmistul ja Maarjama\u0308el."}, {"text_idx": "#000007", "text": "322 monumendist oli so\u0303jahaud+ma\u0308lestisi 213, so\u0303jahaud+kunstima\u0308lestisi kaks, ma\u0308lestusma\u0308rke 96, ma\u0308lestustahvleid viis ja muid monumente kuus."}, {"text_idx": "#000008", "text": "Neist munitsipaalomandis oli 163, riigiomandis 60, eraomandis 87, segaomandis viis, riigi- ja munitsipaalomandis u\u0308hiselt u\u0308ks (Maarjama\u0308e kompleks) ning kuue puhul on omand veel selgitamisel."}, {"text_idx": "#000009", "text": "To\u0308o\u0308ru\u0308hma hinnangus ma\u0308rgitakse Tehumardi memoriaali ja seal oleva Teises maailmaso\u0303jas hukkunute u\u0308hishaua (330 maetut) kohta, et need tuleks sa\u0308ilitada."}, {"text_idx": "#000010", "text": "\"Matti Variku ja Allan Murdmaa Teise maailmaso\u0303ja lahingupaiga ta\u0308hise lahendusel on va\u0308ga ko\u0303rge kunstiline va\u0308a\u0308rtus. Tehumardi memoriaali na\u0308ol on tegemist olulise modernistliku monumendiga, mis tuleks kogu u\u0308mbritseva maastikulahendusega sa\u0308ilitada ja korrastada. Memoriaali ja u\u0308hishaua kujundus moodustab u\u0308htse tervikliku arhitektuurse ja kunstilise lahenduse. Omanikul soovitame kaaluda memoriaalil olev tekstiga plaadi va\u0308ljavahetamist.\""}, {"text_idx": "#000011", "text": "Tehumardi memoriaal. Autor/allikas: Margus Muld/ERR"}, {"text_idx": "#000012", "text": "Tallinnas asuva Maarjama\u0308e memoriaali kohta ja\u0308ttis aga to\u0308o\u0308ru\u0308hm hinnangu andmata ja leidis, et kompleksi terviku hindamiseks peaks vo\u0303imalusel toimuma avalik diskussioon, mille ka\u0308igus saaks va\u0308lja pakkuda ka kompleksi tulevikule alternatiivseid lahendusi."}, {"text_idx": "#000013", "text": "\"Tulevaste vo\u0303imalike arutelude puhul on va\u0308ga oluline la\u0308htekoha ma\u0308a\u0308ratlemine: kas arutletakse, mida teha \"no\u0303ukogude Eesti maastikuarhitektuuri parima na\u0308itega\" vo\u0303i ru\u0308u\u0308statud kalmistuga. Faktilist olukorda, et tegu on Saksa so\u0303java\u0308e ru\u0308u\u0308statud kalmistuga, kuhu on maetud ka Eesti so\u0303java\u0308elasi, peaks igal juhul arvestama. Ka\u0308esoleval hetkel ja\u0308tavad komisjoni liikmed ta\u0308nase kompleksi osas hinnangu kujundamata. Samas on to\u0308o\u0308ru\u0308hma liikmed seisukohal, et Tallinna kaitsmisel osalenud ning Tallinna nime kandvate Punaarmee va\u0308eosade ma\u0308lestusma\u0308rgid vo\u0303ib Maarjama\u0308e kompleksi terviku ka\u0308sitlemisest eraldada ning need tuleb eemaldada. Ka\u0308esoleva protokolli vormistamise hetkeks on va\u0308eosade tahvlid eemaldatud.\""}, {"text_idx": "#000014", "text": "Maarjama\u0308e memoriaal Autor/allikas: Anna Pavlenko/Raadio 4"}, {"text_idx": "#000015", "text": "Aga na\u0308iteks 1975. aastal Sillama\u0308el avatud monument tundmatule so\u0303durile tuleks to\u0308o\u0308ru\u0308hma hinnangul lammutada."}, {"text_idx": "#000016", "text": "\"Tegemist on punamonumendiga kuna on ideoloogilisel eesma\u0308rgil pu\u0308stitatudpropaganda objekt, ajaloolist tausta, miks peaks selle koha peal olema mingit laadi ma\u0308lestusma\u0308rk, ei ole. Ehituslik osa lammutada, bareljeefid soovitame anda Eesti So\u0303jamuuseumi \u2013 Kindral Laidoneri muuseumi kogusse.\""}, {"text_idx": "#000017", "text": "Sillama\u0308e linnas tuleks to\u0308o\u0308ru\u0308hma ettepanekul eemaldada ka teine, \"NSV Liidu vo\u0303idu 40. aastapa\u0308eva ta\u0308histamiseks Teises maailmaso\u0303jas\" pu\u0308hendatud monument. To\u0308o\u0308ru\u0308hma hinnangul on tegemist punamonumendiga ja tuleb avalikust ruumist eemaldada."}, {"text_idx": "#000018", "text": "To\u0308o\u0308ru\u0308hm hindas ka pronksso\u0303durit, mis pu\u0308stitati To\u0303nisma\u0308ele 1947. aastal ja mis viidi 2007. aastal u\u0308le kaitseva\u0308e kalmistule."}, {"text_idx": "#000019", "text": "To\u0308o\u0308ru\u0308hma hinnang oli, et ka\u0308esoleval hetkel ja\u0308tavad komisjoni liikmed kaitseva\u0308ekalmistul asuvate monumentide osas hinnangu kujundamata, kuna see vajaks tervikliku kontseptsioonina laiemat u\u0308hiskondlikku arutelu."}, {"text_idx": "#000020", "text": "To\u0308o\u0308ru\u0308hm andis hinnangu ka mitmetele monumentidele, mis ta\u0308naseks on juba teisaldatud. Na\u0308iteks 1941. aastal Hiiumaal peetud lahingute monument ehkrahvakeeli \"Kivi-Ju\u0308ri\" avati 1966. aastal (autoriteks oli skulptor Endel Taniloo, arhitekt U\u0308lo Sirp)."}, {"text_idx": "#000021", "text": "To\u0308o\u0308ru\u0308hma protokolli vormistamise hetkeks oli see eemaldatud ning ka komisjon leidis, et tegemist oli punamonumendiga, mis tuleb avalikust ruumist eemaldada."}, {"text_idx": "#000023", "text": "Kohtla-Ja\u0308rvel soovitati hauata\u0308his eemaldada, aga skulptuur sa\u0308ilitada"}, {"text_idx": "#000024", "text": "Mitmete monumentide puhul soovitas to\u0308o\u0308ru\u0308hm monumendi hauata\u0308hise osa eemaldada, aga skulptuuri vo\u0303imalusel sa\u0308ilitada."}, {"text_idx": "#000025", "text": "Nii tegi to\u0308o\u0308ru\u0308hm seda Kohtla-Ja\u0308rvel asuva Teises maailmaso\u0303jas hukkunute ja terroriohvrite u\u0308hishaua ja 1948. aastal pu\u0308stitatud ma\u0308lestussambaga."}, {"text_idx": "#000026", "text": "\"Hauata\u0308hise puhul on tegemist punamonumendiga. Ta\u0308his eemaldada ja asendada neutraalsega. Skulptuur vo\u0303imalusel sa\u0308ilitada.\""}, {"text_idx": "#000027", "text": "To\u0308o\u0308ru\u0308hma u\u0308levaatest selgub ka, et enne to\u0308o\u0308ru\u0308hma soovitusi eemaldatud monumentidest osa eemaldamise ka\u0308igus ka purunes. Nii juhtus na\u0308iteks Elva linnas asuva punamonumendiga, mille eemaldamist ka to\u0308o\u0308ru\u0308hm toetas. To\u0308o\u0308ru\u0308hma u\u0308levaates on kirjas: \"Ma\u0308lestussamba reljeefi osa eemaldamisel purunes ja ei olnud vo\u0303imalik sa\u0308ilitada.\""}, {"text_idx": "#000028", "text": "To\u0308o\u0308ru\u0308hm jo\u0303udis mitmete hauata\u0308histe juures ja\u0308reldusele, et tegemist on neutraalsete hauata\u0308histega, mis tuleb sa\u0308ilitada, aga tahvlid tuleb eemaldada."}, {"text_idx": "#000029", "text": "Na\u0308iteks Kehtna mo\u0303isaparki pu\u0308sitati u\u0308hishauale 1968. aastal ma\u0308lestussammas, (autoriks Linda Rosin) ja selle jalamil on ma\u0308lestustahvel, millel on tekst: \"Suures Isamaaso\u0303jas langenud No\u0303ukogude armee vo\u0303itlejatele.\""}, {"text_idx": "#000030", "text": "To\u0308o\u0308ru\u0308hma hinnang oli, et tegemist on neutraalse hauata\u0308hisega, mis tuleb sa\u0308ilitada, aga tahvlid tuleb eemaldada."}, {"text_idx": "#000033", "text": "So\u0303jamuuseum ootab maaomanikelt no\u0303usolekut punamonumentide eemaldamiseks"}, {"text_idx": "#000034", "text": "Riik on u\u0308mber matnud 830 inimese maised ja\u0308a\u0308nused"}, {"text_idx": "#000038", "text": "Monumendikomisjoni juht: punamonumente hakatakse esimesel vo\u0303imalusel eemaldama"}, {"text_idx": "#000039", "text": "To\u0308o\u0308ru\u0308hm na\u0308itas, milline saab olema punahaudade neutraalne hauata\u0308his"}, {"text_idx": "#000041", "text": "Lillemets lo\u0303petas Talence'is avapa\u0308eva tugevalt"}, {"text_idx": "#000045", "text": "Rannajalgpallikoondis alustas finaalturniiri kohama\u0308nge kaotusega"}, {"text_idx": "#000046", "text": "Bayern lo\u0303i koduliigas seitse va\u0308ravat, Kane'ilt ku\u0308baratrikk"}, {"text_idx": "#000049", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000054", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000055", "text": "Peep Pahv: elu on ajapikku na\u0308idanud, et korvpallikoolis ei ole rahaasjad ko\u0303ige selgemad"}, {"text_idx": "#000057", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000059", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000061", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000063", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000067", "text": "Polos\u030cywa andis va\u0308lja esimese eestikeelse singli"}, {"text_idx": "#000069", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000072", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000073", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]